Kornofuliko

La Kornofuliko, laŭ la scienca nomo Fulica cornuta, estas specio de birdoj de la ordo de Gruoformaj kaj de la familio Raledoj. Ĝi troviĝas en Andoj de Sudameriko. Ĝi estis priskribita de Bonaparte en 1853 baze sur specimeno kolektita en Bolivio. Dumlonge oni konis la specion nur el la tipa specimeno.

Priskribo
Kornofulikaj maskloj averaĝe estas iom pli grandaj ol la ino. Kun totala longo de 46-62 cm kaj raportita korpomaso de 1.6-2.29 kg, ĝi averaĝas iomete pli malgranda ol la rilata giganta fuliko kiel la dua plej granda fuliko kaj la tria plej granda inter ekzistantaj specioj de ralo.Jaramillo, A. Burke, P., & Beadle, D. (2003). Birds of Chile. Christopher Helm. CRC Handbook of Avian Body Masses de John B. Dunning Jr. (Editor). CRC Press (1992), .Taylor, Barry, Rails: A Guide to the Rails, Crakes, Gallinules and Coots of the World. Yale University Press (1998), .Taylor, P. B. (1996). Horned Coot (Fulica cornuta). pp. 209 in: del Hoyo, J., Elliott, A. & Sargatal, J. eds. (1996). Handbook of the Birds of the World. Vol. 3. Hoatzins to Auks. Lynx Edicions, Barcelona. 

Kvankam la plej multaj fulikoj havas kornecan ŝildon sur la frunto, la kornofuliko havas tri bridojn en ambaŭ seksoj. La centra brido estas granda kaj eble estas starigebla. La tri bridoj finiĝas en tufoj de filoplumoj. Ĉe la bekobazo kaj sub la brido estas karnoplena karunklo kiu estas blankeca. La beko estas olivecflava, brila al svafe oranĝa ĉe la bazo. Male al la giganta fuliko, la kruroj de la kornofuliko estas svage verdecaj.

Reproduktado
La Kornofuliko estas monogama, kaj foje reproduktiĝas en kolonioj de ĝis 80 paroj. La grandega nesto estas kutime situanta ĉirkaŭ 40 metrojn de la bordo en la akvoj de la altaj lagoj kie ĝi reproduktiĝas. Ŝtonetoj estas amasigitaj de la birdoj por formi artefaritan insulon kiu atingas la akvosurfacon. Tiu insulo poste estas kovrita per algoj por formi la neston. Estis taksite ke la ŝtonettumuloj povas pezi eĉ 1.5 tunojn kaj ili estas plibeligitaj en ĉiu sezono. Ili reproduktiĝas de novembro ĝis januaro.Ripley, S. Dillon (1957) Notes on the horned coot, Fulica cornuta Bonaparte. Postilla 30:1–8

Distribuado kaj habitato
Tiu fuliko vivas en altiplano de nordokcidenta Argentino, sudokcidenta Bolivio, kaj nordorienta Ĉilio. Ĝi estas preskaŭ tute limigita al lagoj je altitudoj de 3000–5200 m super marnivelo, sed foje ĝi estis registrita je pli malaltaj altitudoj. BirdLife International (2016). "Fulica cornuta". IUCN Red List of Threatened Species. 2016: e.T22692946A93375595. doi:10.2305/IUCN.UK.2016-3.RLTS.T22692946A93375595.en. Alirita la 12an de Novembro 2021. 

Statuso kaj konservado
Ĝi estas ĝenerale specio de malalta denseco kaj la totalan populacion oni ĉirkaŭkalkulis je 10,000–20,000, kaj nur 620 en la ĉilia parto de ĝia teritorio. Tiukadre, ĝi estis konsiderata Preskaŭ minacata fare de BirdLife International kaj IUCN.

Referencoj

Eksteraj ligiloj

Kategorio:Raledoj
Kategorio:Birdoj de Sudameriko